Cultura projecta la pel·lícula 'Spotlight' este diumenge en el Mario Monreal
02 de juny 2022

![](/media/rkkbauvf/c1_mini_m1_spotlight.jpg?width=850&height=550.5681818181819)

Les persones aficionades al cinema tenen una nova cita este diumenge, 5 de juny, en el Centre Cultural Mario Monreal de Sagunt (carrer Roma, 9), on a partir de les 19.00 hores es projectarà la pel·lícula _Spotlight_, de Tom McCarthy.

L'assistència és gratuïta i el film, basat en una investigació que va guanyar el premi Pulitzer –el més prestigiós en matèria de periodisme–, no està recomanat per a menors de 16 anys. Este drama se situa l'any 2002, quan un reduït equip de periodistes d'investigació del Boston Globe va destapar els escàndols de pederàstia comesos durant dècades per sacerdots de l'estat de Massachussets, als Estats Units. La publicació d'estos fets, que l'arxidiòcesi de Boston va intentar ocultar, va sacsejar a l'Església Catòlica com a institució.

La pel·lícula, llançada en 2015, va rebre més de 100 premis i nominacions, entre elles sis nominacions als Oscars, de les quals va guanyar el de Millor pel·lícula i el de Millor guió original, cinc guardons en els Premis Independent Spirit, Millor Repartiment en els premis del Sindicat d'Actors i tres nominacions en els Globus d'Or.

La projecció d'este film forma part de la programació trimestral impulsada per la Regidoria de Cultura de l'Ajuntament de Sagunt.

![](/media/svmhn3qx/c2_cartel_spotlight.jpg?width=574.7159090909091&height=850)

*   [](http://www.facebook.com/sharer.php?u=https://aytosagunto.es/va/actualitat/cinema-spotlight-sagunt-2022-06-02/ "Facebook")
*   [](http://twitter.com/share?url=https://aytosagunto.es/va/actualitat/cinema-spotlight-sagunt-2022-06-02/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cinema-spotlight-sagunt-2022-06-02/ "Linked In")
*   [](mailto:?body=https://aytosagunto.es/va/actualitat/cinema-spotlight-sagunt-2022-06-02/)